open-index/open-wikipedia-markdown huggingface dataset:
ארצ"י – עמותת הרופאים העצמאיים בישראל

**ארצ"י – עמותת הרופאים העצמאיים בישראל (ע"ר)** היא עמותה ישראלית המייצגת רופאים הפועלים כעצמאיים בישראל.

העמותה הוקמה בשנת 2017 במטרה לייצג את האינטרסים המקצועיים, המשפטיים והכלכליים של רופאים עצמאיים מול רשויות המדינה, קופות החולים, גופי בריאות וגופים רגולטוריים.

__TOC__

## היסטוריה ורקע
העמותה נוסדה בשנת 2017, על רקע תחושת חוסר ייצוג של רופאים עצמאיים במסגרת ארגוני רפואה קיימים. מטרת המייסדים הייתה ליצור גוף שמייצג את האינטרסים הייחודיים של רופאים עצמאיים, בעיקר בתחומים של יחסי עבודה, רגולציה ותשלומים במערכת הבריאות הישראלית.

## מטרות ופעילות
במסמכי היסוד של העמותה ובפרסומים שונים מוגדרות מטרותיה, ובהן:
* ייצוג רופאים עצמאיים מול רגולטורים, קופות חולים ומוסדות ממשלתיים.
* מתן סיוע משפטי וכלכלי לחברים.
* קיום קורסים, סדנאות והשתלמויות מקצועיות, כולל הכשרות לניהול מרפאה.
* פרסום ניירות עמדה והשתתפות בדיוני מדיניות ציבורית בתחום הבריאות.

## מבנה ארגוני והנהגה
במבנה הארגוני של העמותה פועלים ועד מנהל ומועצה בת כ־36 רופאים, האחראים על קביעת מדיניות ואישור תקציב. ניהול הפעילות השוטפת מופקד בידי מנכ"לית וצוות מקצועי. יו"ר הארגון הוא ד"ר אייל שפירא, והמנכ"לית והמייסדת היא סיגל משהיוף. בנוסף פועלות ועדות מקצועיות בתחומי מומחיות שונים, בהם אף־אוזן־גרון, פסיכיאטריה, אורתופדיה, כירורגיה כללית ורפואה תעסוקתית.

## פעילות ציבורית
ארצ"י לוקחת חלק במספר תחומי פעילות ציבורית, בהם:
* ייצוג בדיוני ועדות הכנסת ובפניות לרשויות המדינה בענייני מדיניות בריאות.
* קידום דיאלוג עם רגולטורים בנוגע לתנאי עבודה של רופאים עצמאיים.
* ארגון כנסים מקצועיים, סדנאות והכשרות לחברי העמותה.
* קמפיינים ציבוריים והתערבות בתהליכי חקיקה.
* יוזמות חברתיות לקידום מעמד הרופאים העצמאיים בישראל.
* יוזמות סיוע בזמני משבר.

## יחסים עם ההסתדרות הרפואית בישראל
אחת הסיבות להקמת העמותה הייתה חוסר הייצוג הייעודי של רופאים עצמאיים במסגרת הר"י. בעוד שהר"י מייצגת את כלל הרופאים בישראל ומתמקדת בעיקר ברפואה ציבורית ורופאים שכירים, ארצ"י מתמקדת בצרכים הייחודיים של רופאים עצמאיים, ובפרט בשירותים משפטיים וכלכליים המותאמים ליחסים חוזיים־עצמאיים.

## קישורים חיצוניים
* 
* 
* נתוני כספים ותקציבים – מפתח התקציב
* על סדר היום בכנסת: אפליית הפריפריה בתחום הביטוח
* תפקידו ומעמדו של הרופא העצמאי בישראל, ד"ר אייל שפירא אצל דליק ווליניץ

## הערות שוליים

קטגוריה:ישראל: עמותות
קטגוריה:ישראל: ארגוני בריאות ורפואה
אייפון 17

**אייפון 17** (באנגלית: **iPhone 17**) הוא סמארטפון מבית אפל, הדור התשע עשרה בסדרת מכשירי האייפון, שמחליף את האייפון 16. המכשיר הוכרז לצד המכשירים המתקדמים יותר בסדרה – אייפון 17 פרו, 17 פרו מקס, ואייפון אייר. המכשירים נחשפו באירוע ההשקה ב-9 בספטמבר 2025, שהתקיים באפל פארק שבקופרטינו, קליפורניה. המכשיר מגיע עם מערכת ההפעלה IOS 26 עם עיצוב חדש, וסוללה גדולה לעומת הדגמים שקדמו לו.

## עיצוב
האייפון 17 מגיע בחמישה צבעים: לבנדר, מרווה, כחול ערפל, לבן ושחור.

## חומרה
האייפון 17 משתמש במעבד חדש בשם Apple A19 SoC, בשילוב עם שבב רשת חדש – N1 שתוכנן על ידי אפל.

### אחסון ותצוגה
דגם האייפון הבסיסי מגיע עם 256 או 512 ג'יגה-בייט של אחסון, לעומת קודמו, האייפון 16, שהיה זמין גם בגרסה של 128 ג'יגה-בייט.

אייפון 17 כולל צג OLED גדול יותר בגודל 6.3 אינץ' וקצב רענון דינמי של 120 הרץ שנקרא "ProMotion", שלפני כן היו שמורים לדגמי הפרו המתקדמים יותר.

הצג ברזולוציה של 2622x1206 עם צפיפות פיקסלים של 460 פיקסלים לאינץ'. האייפון 17 תומך גם ב־Always-On display.

### מצלמות
אייפון 17 מגיע עם מערכת מצלמות Dual Fusion ברזולוציית 48 מגה פיקסל, עם עדשה ראשית של 48 מגה פיקסל, ועדשה רחבה יותר של 48 מגה פיקסל. דבר זה מאפשר צילומים מעדשת הטלפוטו ברזולוזציה של 12 מגה פיקסל באיכות אופטית באמצעות עדשת המצלמה הראשית.

המצלמה הקדמית משולבת עם מצלמת Center Stage ברזולוציה של 18 מגה פיקסל, ותומכת בתכונה של צילום כפול, המאפשרת להשתמש במצלמה הקדמית והאחורית במקביל.

## קישורים חיצוניים

## הערות שוליים

קטגוריה:אייפון
קטגוריה:2025 בארצות הברית
קטגוריה:מכשירים שהושקו ב-2025
קטגוריה:IOS
תנ"ך ליסבון

**תנ"ך ליסבון** הוא כתב יד מקראי מאויר שהופק בליסבון, פורטוגל, בשנים 1482–1483. הספר נחשב לכתר הידוע והמפואר ביותר מבין ספרי התנ"ך שהופקו בעיר במחצית השנייה של המאה ה-15. הוא מורכב משלושה כרכים המכילים את עשרים וארבעה ספרי התנ"ך במלואם. כתב היד נכתב על ידי הסופר *שמואל בן שמואל אבן מוסא*.

## רקע
כתר ליסבון שייך לקבוצה של כתבי-יד מקראיים יהודיים מהודרים, שנוצרו בבירת פורטוגל בין השנים 1469 ל־1496, בסדנה שנראה כי התמחתה בהפקת כתבי-יד מסוג זה. עם סדנה זו מקושרים כמעט שלושים חיבורים, ובהם ספרי תנ"ך אחדים, לצוד ספרי חומש ליטורגיים, במה שהיה ז'אנר נפוץ במיוחד בקרב יהודי פורטוגל עד לגירושם בשנת 1496.

## תכונות
בדומה לכתרים אחרים שנעשו בליסבון, הוא כולל עיטורי פרחים מורכבים המשמשים לסימון פרשות. ייחודו מתבלט בעמודים בעלי מסגרות כפולות, המעוטרים במוטיבים של פרחים, עופות ובעלי-חיים, בעיקר בעמודי הפתיחה של ספרי המקרא השונים.

כתב-היד כולל גם לוחות פיליגרן, אותיות מעוטרות בצבעים עזים, ושימוש נרחב בעלי זהב.

תוכנית העיצוב שואבת מגוון השפעות, כולל מוטיבים מסגנון מודחאר (סגנון אמנות היספאני ממקור אסלאמי), איטלקי, פלמי ופורטוגלי. בעיצובה, הטקסט המקראי נראה לעיתים כאילו הוא מוצב על רקע דמוי גן, בעוד שבמקרים אחרים הוא מוצג כאילו הוא ממוסגר כיצירת אמנות.
[ממוזער|דוגמה מ[ספר יהושע, פרק א']]

## ראו גם
* תנ"ך אלבה
* תנ"ך קניקוט
* הגדה מוזהבת
* התנ"ך העברי של קלויסטרס

## קישורים חיצוניים

## הערות שוליים

קטגוריה:ספרי המאה ה-15
קטגוריה:יהדות פורטוגל
קטגוריה:ליטורגיה יהודית
קטגוריה:כתבי יד עבריים מאוירים
קטגוריה:ספרות יהודית של ימי הביניים
קטגוריה:כתבי יד עתיקים של התנ"ך
באראקאס סנטראל

**באראקאס סנטראל** (בספרדית: **Club Atlético Barracas Central**) הוא מועדון כדורגל ארגנטינאי משכונת באראקאס שבבואנוס איירס. המועדון נוסד בשנת 1904 וכיום משחק בליגת העל הארגנטינאית.

## היסטוריה
המועדון הוקם על ידי נהג משאית בשם פליפה קמפורה, אשר שימש כנשיאו הראשון. עד לשנת 1906 שילמו חברי המועדון דמי חבר חודשיים. בשנת 1911 הצטרפה קבוצת הכדורגל של המועדון להתאחדות הכדורגל הארגנטינאית והחלה להשתתף בתחרויות תחת השם "Villa Soldati". בשנת 1913 שונה שם המועדון לשמו הנוכחי.

המועדון שיחק בליגה הבכירה עד לשנת 1931, אז עברו הקבוצות הבכירות בארגנטינה למסגרת מקצוענית, בעוד ש"באראקאס סנטראל" נותרה בליגת החובבים. בשנת 1934 הצטרפה הקבוצה לליגה המקצוענית ושובצה בליגת המשנה. בשנת 1941 ירדה מהליגה השנייה, ובשנת 1948 חזרה אליה.

במהלך השנים נדדה הקבוצה בין הליגות השונות, כאשר ברוב התקופות שיחקה בליגה השלישית. בעונת 2019/2020 שבה לליגת המשנה, ובדצמבר 2021 העפילה מחדש לליגה הבכירה – לראשונה זה 87 שנים. מאז היא משחקת באופן רציף בליגת העל הארגנטינאית.

הישג השיא של הקבוצה בגביע ארגנטינה הוא הגעה לשלב 1/32 הגמר בשנת 2025.

## קישורים חיצוניים

* 

קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1904
הר פנטוקרטור

**הר פנטוקרטור** (ביוונית: **Παντοκράτωρ**) הוא הר הממוקם בצפון מזרח האי קורפו בגובה 906 מטרים, ולפי גרסה אחרת בגובה של 917. זהו ההר הגבוה ביותר באי.

מפסגתו ניתן לראות את כל קורפו, כמו גם את אלבניה הנמצאת במרחק קצר מהאי מזרחה. בימים בהירים במיוחד ניתן לראות גם את איטליה, אף על פי שהיא מרוחקת כ-130 ק"מ מערבה משם.
ממוזער|הכניסה למתחם המנזר בפסגה.
בראש ההר יש בית קפה לתיירים, תחנת טלקומוניקציה, שמִגדלהּ הגדול ביותר ניצב ישירות מעל באר ומנזר. המנזר הראשון בהר הוקם על ידי בית קאפה, שנבנה בשנת 1347 אך נהרס במועד כלשהו בסביבות 1537. הכנסייה הנוכחית באתר מתוארכת למאה ה-17, והחזית הנוכחית נבנתה במהלך המאה ה-19. המנזר מוקדש להשתנותו של ישו. המנזר מכיל פורטיקו, חצרות פנימיות ומבנים שונים בקומת הקרקע עם קשתות, תאים ואכסניות. זהו מנזר עם חדר מקומר אחד, ועם תאי נזירים המשיקים לו. הכנסייה הבנויה מאבן ומשופצת, היא בזיליקה משולשת  עם גג משופע, חלונות מקושתים ונרתקס מרווח.

כדי להגיע לפסגה, ניתן לנסוע להר פנטוקראטור במעלה סדרה של כבישים מתפתלים מהחוף המזרחי של האי, או ללכת ברגל לפסגה. עלייה ברגל אמורה להתחיל בפריתיה העתיקה , הכפר העתיק ביותר בקורפו, שנוסד בסביבות שנת 1350. משם לוקח כשעתיים להליכה הלוך ושוב. ה"פריתיאנים" סייעו בבניית המנזר המקורי באמצעות עץ ואבן גיר מקומית. ניתן לראות את הכפר פריתיה העתיקה ואת הכפר הנטוש כיום סיניס, מפנטוקראטור. הכפר הוא ממקור ונציאני ששימש בעבר כמקום מסתור מפני התקפות פיראטים על האי במהלך חודשי הקיץ. באמצע המאה ה-17 היו בו 130 בתים ממקור ונציאני, שנבנו כולם בעבודת יד, והוקפו ב-8 כנסיות. הוא היה כמעט נטוש, ושוקם ומוגן, אך דעך עם מעבר התיירות באי לתיירות חוף בשנות ה-60. מאז 2010, החלה "התחייה" עבור פריתיה העתיקה, כשהופיעה בכתבות רבות בעיתונות, בטלוויזיה, במגזינים ובמדריכי טיולים, כולל תעודת מצוינוּת של TripAdvisor בין השנים 2015–2021 ו-Travelers’ Choice 2021.

ההליכה לפנטוקראטור מספרטילאס היא חלק מ"שביל קורפו", מסלול הליכה ארוך טווח של כ-200 ק"מ מדרום לצפון קורפו. מדרונותיו הדרומיים של ההר מכוסים בכרמי זיתים, אך אלו הצפוניים טרשיים וצחיחים יותר.
## גלריה

File:The view of Albania from Mount Pentokrator.jpg| מבט מזרחה לעבר אלבניה מפסגת ההר.
File:A view of Sidari from Mount Petokrator.jpg|מבט מערבה מפסגת פנטוקרטור לעבר סידארי.



## קישורים חיצוניים

## ביאורים

## הערות שוליים

קטגוריה:יוון: איים
קטגוריה:האיים היוניים
קטגוריה:יוון: תיירות
קטגוריה:יוון: הרים
יסמין אל-מסרי

**יסמין אל-מסרי** (נולדה ב-1978) היא שחקנית, רקדנית, אמנית וידאו ופעילה למען זכויות אדם ממוצא פלסטיני, אמריקאית-צרפתייה. הופעת הבכורה הקולנועית שלה הייתה בסרט "קרמל" משנת 2007. בשנת 2015 כיכבה מסרי בתפקיד נימה אמין וריינה אמין, תאומות זהות, בסדרת המתח "קוונטיקו" של רשת ABC.

## ביוגרפיה
יסמין אל מסרי נולדה בשנת 1978 בביירות, לבנון, לאב פליט פלסטיני ואם מצרית. היא גדלה במהלך מלחמת האזרחים בלבנון עד שהוריה ברחו ועברו לצרפת. בשנת 2007 סיימה את לימודיה בבית הספר הלאומי הגבוה לאמנויות היפות בפריז והחלה את דרכה כרקדנית בלהקת המחול סוראיה בגדאדי. אחר כך עברה לארצות הברית.

## קריירה
מסרי ערכה את הופעת הבכורה שלה על המסך הגדול בסרט הקומדיה-דרמה הלבנוני שזכה לשבחי המבקרים בשנת 2007, "קרמל", בבימויה של נאדין לבקי. הסרט הוצג בפסטיבל הקולנוע בקאן ב-2007, עבור תפקידה בסרט היא קיבלה את פרס השחקנית הטובה ביותר בפסטיבל הסרטים של אבו דאבי ב-2007, ובאותה שנה הייתה מועמדת לפרס השחקנית הטובה ביותר בפרסי המסך של אסיה פסיפיק.

בשנת 2008, שיחקה בסרטה של נג'ווא נג'אר "מור ורימון" (אל-מור ואל רומן) שזכה בפרס בחירת הקהל בפסטיבל דוחא-טרייבקה בקטר בשנת 2009 והוצג בפסטיבל סאנדנס. הסרט, שצולם ברמאללה ובירושלים, מגולל סיפור שבמרכזו משולש אהבה בין כוריאוגרף, רקדנית ובעלה זיאד, שנעצר על ידי צה"ל לאחר שסירב לוותר על אדמתו. בסרט השתתפו גם היאם עבאס ועלי סולימאן.

בשנת 2010, שיחקה לצד פרידה פינטו וונסה רדגרייב בסרטו של ג'וליאן שנאבל "מיראל", שתסריטו מבוסס על ספרה של רולה ג'בריל. הסרט צולם במספר ערים בישראל ומציג את סיפוריהן של שתי נשים פלסטיניות, שחייהן משתנים ביום בו מכריזים על הקמת מדינת ישראל. הסרט נפתח בתחינותיהם של עשרות ילדים פלסטינים שאיבדו את הוריהם במהלך הטבח בדיר יאסין. "הם ירו באבא שלי", זועק אחד מהם. "הם הרגו את כולם ודחפו אותנו למשאיות". מנהלת בית היתומות שאוספת את הילדים מספרת ש"היתומים ממשיכים להגיע כל הזמן". הקרנת הבכורה של הסרט נערכה במטה האומות המאוחדות במנהטן, בהזמנת הנשיא התורן של עצרת האו"ם, הדיפלומט השווייצרי ג'וזף דייס. ראשי משלחת ישראל לאו"ם מחו נגד ההקרנה, בטענה שהסרט אנטישמי. הסרט פתח את פסטיבל הקולנוע הפלסטיני ברמאללה באוקטובר 2010.

בשנת 2014, מסרי ערכה את הופעת הבכורה שלה בטלוויזיה האמריקאית, בתפקיד ראשי בסדרת הדרמה של רשת NBC, "Crossbones" לצד ג'ון מלקוביץ' ששיחק בתפקיד אדוארד טיץ' שחור הזקן. בשנת 2015, היא לוהקה לצד פריאנקה צ'ופרה ואונג'אנו אליס במותחן של ABC "קוונטיקו", בתור שתי דמויות – התאומות הזהות נימה וריינה אמין.

בשנים 2020–2021 שיחקה בסדרת האנימה "קסטלווניה", שנוצרה ונכתבה על ידי וורן אליס עבור שירות הזרמת המדיה "נטפליקס".

בשנת 2025, שיחקה בסרטה של הבמאית אן-מרי ג'אסיר "פלסטין 36", דרמה היסטורית על המרד הערבי הגדול בתקופת המנדט הבריטי, בהשתתפות כוכבים בין-לאומיים בהם ג'רמי איירונס, ליאם קנינגהם והיאם עבאס. צילומי הסרט היו אמורים להתקיים בשטחי הרשות הפלסטינית אך נאלצו לעבור לירדן בעקבות מלחמת חרבות ברזל. הקרנת הבכורה של הסרט נערכה בפסטיבל הסרטים הבין-לאומי בטורונטו. הסרט נבחר לייצג את הרשות הפלסטינית בטקס האוסקר ב-2026 בקטגוריית פרס האוסקר לסרט הבין-לאומי הטוב ביותר.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:נשים אמריקאיות במאה ה-21
קטגוריה:ילידי 1978
סוריא פאקזאד

**סוריא פאקזאד** (בדארי: ثریا پاکزاد; ילידת 1975) היא פעילה אפגניות למען זכויות נשים.

בשנת 1998, פאקזאד היא ייסדה את הארגון *"*קול הנשים*"*, שהחל את דרכו בלימוד קריאה לבנות, וכיום מספק לנשים מחסה, ייעוץ והכשרה מקצועית. הארגון פעל בסתר עד 2001 בשל שליטת הטליבאן. למעשה, בשני מקרים, הבנות שלימדו לקרוא, נאלצו לשרוף את ספריהן מחשש שיתפסו. "קול הנשים" הוכר כארגון לא ממשלתי רשמי בשנת 2001, ובשנת 2002 הוא נרשם רשמית בממשלת אפגניסטן. הוא גם סייע בפיתוח החוקה האפגנית.

פאקזאד קיבלה את אות האומץ הנשי הבין-לאומי ממזכירת המדינה האמריקאית קונדוליזה רייס, ו"מדליית מלאלי" מנשיא אפגניסטן, שניהם בשנת 2008. היא נבחרה לאחת מהנשים המשפיעות בעולם ברשימת טיים 100 בשנת 2009.
[ממוזער|קבלת [אות האומץ הנשי הבין-לאומי ממזכירת המדינה האמריקאית, לשנת 2008. סוריא פאקזאד עומדת (משמאל) ליד קונדוליזה רייס.]]
בשנת 2010 קיבלה פאקזאד תואר דוקטור לשם כבוד מאוניברסיטת פנסילבניה ותואר עמית לשם כבוד באמנויות ממכללת מחוז ברלינגטון, וכן את פרס קלינטון לאזרחית עולמית. בשנת 2011 ניוזוויק כינה אותה כאחת מ-150 נשים שמרעידות את העולם. בשנת 2012 היא קיבלה את פרס המנהיגה הנשית של השנה מקרן אוסטריה למנהיגות נשית בגרמניה.

## קישורים חיצוניים

## הערות שוליים

קטגוריה:זוכות אות האומץ הנשי הבין-לאומי
קטגוריה:נשים אפגניות
קטגוריה:פעילות זכויות נשים
Live From Glastonbury (A BBC Recording)

***Live From Glastonbury (A BBC Recording)*** הוא אלבום ההופעה הראשון של הזמרת-יוצרת האמריקאית אוליביה רודריגו. הוא יצא לאור ב-5 בדצמבר 2025 בהוצאת גפן רקורדס וה-BBC.

## רקע
ביוני 2025 רודריגו הופיעה בפעם השנייה בקריירה שלה בפסטיבל גלסטונברי, בהופעה שהתקיימה במסגרת קידום אלבומה השני *[[Guts]]* משנת 2023. ההופעה התרחשה כחלק מסיבוב ההופעות העולמי Guts World Tour שכלל 100 הופעות סולד-אאוט ב-64 ערים ב-21 מדינות, וכן הופעות מרכזיות ב-18 פסטיבלים נוספים. בסך הכול ביקרה רודריגו ב-75 ערים, 27 מדינות וחמש יבשות.

ב-8 בספטמבר 2025 רודריגו הוציאה להאזנה שתי הופעות חיות שביצעה יחד עם רוברט סמית' מלהקת הקיור בפסטיבל לפלטפורמות הסטרימינג השונות. השירים שבוצעו הם "Friday I'm in Love" מ-1992 ו-"Just Like Heaven" מ-1987. סרטון הופעה רשמי של "Friday I'm in Love" פורסם בערוץ היוטיוב של רודריגו, ולצדו קיים היה כבר חודשים קליפ של "Just Like Heaven". בהופעה השתתף רוברט סמית' כהפתעה, ורודריגו כינתה אותו "אגדת גלסטונברי", "כנראה כותב השירים הטוב ביותר שיצא מאנגליה" ו"גיבור אישי".

במקביל, רודריגו הודיעה על יציאת אלבום כפול בשם *Live From Glastonbury (A BBC Recording)*, שיכלול 20 רצועות מההופעה בפסטיבל וייצא ב-5 בדצמבר 2025 במהדורת ויניל כפולה בצבעי מג'נטה ופריוינקל שקופים. האלבום יכלול שירים משני אלבומיה הראשונים של רודריגו, *[[Sour]]* (2021) ו-*Guts* (2023). רודריגו הודיעה שכל ההכנסות נטו מהאלבום יתרמו לארגון "רופאים ללא גבולות".

## רשימת רצועות

## קישורים חיצוניים

## הערות שוליים

קטגוריה:אלבומי אוליביה רודריגו
קטגוריה:אלבומים באנגלית
קטגוריה:BBC
קטגוריה:אלבומי חברת גפן רקורדס
ציפי רומנו

**ציפי רומנו** (נולדה ב-26 בנובמבר 1979) היא אשת יחסי ציבור, יוצרת תוכן וכוכבת ריאליטי ישראלית, ודמות בולטת בקהילת הלהט"ב בישראל.

## ביוגרפיה
רומנו נולדה ב-1979 ליעקוב ושרה רומנו, וגדלה במשפחה מסורתית בת 4 ילדים ממוצא טריפוליטאי בשיכון דן בתל אביב. למדה בתיכון עירוני י"ד, ולמרות שהתמודדה עם הפרעות קשב וריכוז לא מאובחנות השלימה בגרות מלאה, ולאחר שקיבלה פטור מגיוס בשל הפרעת אכילה ותת-משקל, למדה הנהלת חשבונות במכללת רמת גן.

## קריירה מקצועית
רומנו החלה את הקריירה המקצועית שלה בחיי הלילה בגיל 17 במועדון שניהל בן דודה במיאמי. כשחזרה לארץ לאחר שנה החלה לעבוד כסלקטורית במועדונים "אלנבי 58" ו"TLV", ובהמשך כמעצבת שיער אצל אמיר מזרחי, ובין היתר עבדה עם גלית גוטמן, מיכל זוארץ ושרית חדד, וכן השתלמה בתחום בלונדון.

ב-2002 הקימה רומנו עם יעקב אלאייך וחיים ויסר את הבר "אסקובר" במתחם יד חרוצים בתל אביב והייתה אחראית לניהול המיתוג ויחסי הציבור שלו. ב-2004, לאחר ששמו של המקום נקשר בפעילות של משפחות פשע ביקשה משותפיה לקנות את חלקה בעסק, וב-2005 עברה לנהל את סניף רשת "קפה קפה" בשכונת תל ברוך, ופתחה את משרד יחסי הציבור העצמאי Zipi Romano Group, שמאז היא עומדת בראשו. ב-2024 השיקה במסגרת המשרד את תוכנית Master Team, וב-2025 את סטודיו הקריאייטיב People.

### השתתפות בריאליטי
* מחוברים פלוס - במהלך העונה בהשתתפותה תיעדה רומנו את מאמציה של זוגתה להיכנס להריון, וכן את התליך שעברה בעצמה לקראת ניתוח להקטנת חזה (HOT, 2017)
* AFTER - סדרת דוקו-ריאליטי עצמאית שתיעדה את שיפוץ הבית שרכשה בשכונת מורשה ברמת השרון (יוטיוב, 2020)
* האח הגדול VIP עונה 4 - רומנו הייתה מועמדת להדחה כבר בשבוע הראשון של העונה, אך שרדה במשך 24 ימים והייתה המודחת השלישית (רשת 13, 2021)

## חיים אישיים
רומנו מספרת כי ההתאהבות הראשונה שלה הייתה במדריכה בצופים כשהייתה בת 12, אך היא שמרה אותה בסוד. חמש שנים לאחר מכן, כשהייתה במערכת יחסים עם גבר, התאהבה שוב באישה והבינה שהיא לסבית. כשהייתה בת 34 הכירה רומנו את מעצבת האופנה רימה קוגן. לאחר שלושה חודשי היכרות הציעה לה רומנו נישואים, וב-2013 הן נישאו רק לקראת חתונתן יצאה מהארון בפני אביה. השתיים הביאו לעולם שני ילדים משותפים, ובשנת 2018 התגרשו. באותה שנה השתתפה רומנו בקמפיין של עיריית תל אביב לרגל 20 שנים למצעד הגאווה הראשון בעיר, לצד גל אוחובסקי, בל אגם, ינאי פרישר גוטמן, טום באום ואחרים.

שנה לאחר גירושיה ניהלה רומנו זוגיות עם נועה משש, ובשנת 2021 הציעה לה נישואין במהלך צילומי קמפיין. חתונתן של השתיים עוררה סערה לאחר שפורסם כי הרב מרדכי גוטליב, שאצלו למדה רומנו לימודי קבלה, השתתף בה ובירך את בנות הזוג. רומנו ומשש נפרדו בשנת 2023 ונכון לשנת 2025, רומנו בזוגיות עם השחקנית מור דימרי, ומתגוררת ברמת השרון.

בשנת 2004 איבדה את אחיה הבכור אבי שנהרג בתאונת אופנוע. בשנת 2019 אובחנה כנשאית של מוטציית BRCA ועברה כריתת רחם. בשנת 2022 נפטרו שני הוריה של רומנו, וזוגתה נכנסה להריון אך עברה לידה שקטה בחודש השביעי.

## קישורים חיצוניים
* קטעי וידאו מתוך "מחוברים 7" בהשתתפות ציפי רומנו בערוץ היוטיוב של HOT
* 
* 
* 

## הערות שוליים

קטגוריה:יחצ"ניות ישראליות
קטגוריה:להט"ביות ישראליות
קטגוריה:משתתפי מחוברים
קטגוריה:מתחרי האח הגדול (ישראל)
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:ישראליות שנולדו ב-1979
קטגוריה:ישראלים שנולדו ב-1979
אוסקר אלן

**אוסקר קלי אלן האב** (באנגלית: **.Oscar Kelly Allen Sr**, נודע גם כ-**O. K. Allen**; ) היה פוליטיקאי אמריקאי מלואיזיאנה, איש המפלגה הדמוקרטית, שכיהן כמושל לואיזיאנה ה-42 מ-1932 ועד מותו.
## ראשית חייו
אוסקר אלן נולד בווינפילד שבמחוז וין שבלואיזיאנה, כבנם של אסא לוי אלן ושל סופרוניה (לבית פרקינס) אלן. הוא למד בקולג' ספרינגפילד לעסקים ובאוניברסיטת טריניטי  שמשכנה היה אז בווקסהאצ'י שבטקסס.
## קריירה פוליטית
ב-1928 נבחר אלן לסנאט של לואיזיאנה מטעם מחוזות קולדוול, גרנט, לה סאל ווין. במערכת בחירות זו ניצח יואי לונג ניצחון סוחף ונבחר כמושל לואיזיאנה. אלן הביס את חבר הסנאט המכהן שייצג את מחוז הבחירה שלו, הנרי הרדטנר , ושנמנה עם מתנגדיו של לונג. בסנאט שימש אלן כמנהיג סיעתו של לונג, ובמקביל מונה על ידו כיושב ראש נציבות הכבישים של לואיזיאנה, תפקיד בו הוא כיהן עד 1930. על מינויו זה הוגש ערעור משפטי, ובדיון שהגיע לבית המשפט העליון של לואיזיאנה, נפסק שכהונתו במקביל כמחוקק וכבעל תפקיד בזרוע המבצעת נגדו את החוקה. עקב כך התפטר אלן מתפקידו כיושב ראש הנציבות.

ב-1932 נבחר אלן כמושל לואיזיאנה ה-42, במערכת בחירות שבה הוא היה בצילו של לונג, שהתפטר לאחר שנבחר לסנאט של ארצות הברית מטעם לואיזיאנה. הוא נחשב לשליט בובה של לונג, ואחיו של לונג, ארל לונג, התבדח פעם שעלה של עץ חדר פעם במשב רוח ללשכתו של אלן, והוא חתם עליו, בסוברו שזהו נוסח חוק של לונג.
## מותו והנצחתו
אוסקר אלן נפטר במעון המושל בבאטון רוז' ב-28 בינואר 1936, כתוצאה מדימום מוחי. שבוע לפני מותו הוא זכה במועמדות המפלגה הדמוקרטית לקראת בחירות מקדימות לאיוש מושבו בסנאט של לונג שנרצח. הוא נטמן בבית הקברות בעיר הולדתו וינפילד.

על שמו של אלן נקרא גשר א. ק. אלן שחצה את הנהר האדום בין הערים אלכסנדריה ופיינוויל. ב-2015 פוצץ הגשר ובמקומו נבנה גשר חדש שנקרא גשר הזיכרון קרטיס-קולמן.

יחד עם קודמו בתפקיד, יואי לונג, כובד אלן בקריאת גשר יואי פ. לונג-א. ק. אלן , שדרכו עובר הכביש הארצי 190  ושחוצה את נהר המיסיסיפי בבאטון רוז'. כמו כן נקראו על שם השניים גשר לונג-אלן החוצה את הנהר האדום בין שריבפורט לבין בוזייר סיטי, גשר בעיר מורגן סיטי, ושני גשרים שנהרסו בהריסונבורג ובג'ונסוויל. באוניברסיטת לואיזיאנה בלפאייט קיים בניין שמנציח את שמו של אלן.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, pp. 584-585


## קישורים חיצוניים
* אוסקר אלן באתר אגודת המושלים הלאומית 
* אוסקר אלן באתר The Political Graveyard 
* 

## הערות שוליים

קטגוריה:אמריקאים ילידי לואיזיאנה
קטגוריה:מושלי לואיזיאנה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים המדינתי של לואיזיאנה
קטגוריה:אמריקאים שנולדו ב-1882
קטגוריה:אמריקאים שנפטרו ב-1936
שאנהת המצרי

**שאנהת המצרי** (בפינית: **Sinuhe egyptiläinen**) הוא רומן היסטורי מאת מיקה ולטרי, שפורסם לראשונה בפינית, ב-1945 ומאז תורגם לשפות רבות והיה לרב מכר.

בתחילת המאה העשרים התגלה טקסט, שנכתב במצרים העתיקה לפני כ-3,000 שנים, הטקסט, סיפורו של שאנהת שימש כהשראה עבור הסופר המצרי נגיב מחפוז, שכתב ב-1941 את "אוודאת סינוהי". סיפור זה שימש גם הוא השראה עבור מיקה ולטרי, שכתב ב-1945 את "שאנהת המצרי" בלשון ארצו, פינלנד. הספר היה לרב מכר ותורגם לשפות נוספות וב-1949 הופיע ברשימת רבי המכר של פבלישרס ויקלי. עד סוף המאה העשרים הספר תורגם לשלושים שפות שונות.

הבמאי היהודי אמריקאי יליד הונגריה מייקל קורטיז, ביים ב-1954, על פי הספר, סרט באורך מלא בשם "המצרי".

ב-1964 הופיע הספר בעברית, בהוצאת עם עובד, בתרגומו מאנגלית של אהרון אמיר. המהדורה אזלה וב-1988 יצאה מהדורה נוספת בהוצאת זמורה, ביתן, מודן.

הספר כתוב בגוף ראשון, אוטוביוגרפיה של אדם המודע למותו הקרב והמסכם את חייו רבי העלילות, במצרים וברחבי המזרח התיכון. העלילה מתרחשת מרביתה בתקופת מלכותו של אחנתון, מי שנחשב על ידי רבים כמייסד הדת המונותאיסטית הראשונה. זו תקופה סוערת עם עימותים דתיים, לאומיים ואחרים וגיבור הספר, המספר נקלע לא פעם למוקדי העימותים.

הסופר רכש בקיאות רבה בתולדות עמי המזרח התיכון בעת העתיקה והדברים באים לידי ביטוי בספר. יש רמיזות רבות לאירועים אמתים או מדומיינים מההיסטוריה והדתות המקומיים. לדוגמה, גיבור הספר מתואר כאסופי, שהגיע אל הוריו המאמצים בסירת גומא על הנילוס. מוצאו האמיתי נודע בהמשך לקורא, אך לא לסובבים את הגיבור.

## קישורים חיצוניים
* ביקורת ספרותית על שאנהת / שנהת המצרי (1988) מאת מיקה ולטרי
* 

## הערות שוליים

קטגוריה:ספרי מיקה ולטרי
קטגוריה:רומנים היסטוריים
קטגוריה:ספרי הרפתקאות ומסעות
קטגוריה:ספרות פינית
קטגוריה:ספרי 1945
קטגוריה:מצרים העתיקה
קטגוריה:ספרים שעובדו לסרטים
פאטימה א-זוהרא ערג'ון

**פאטימה א-זוהרא ערג'ון** (בערבית: **فاطمة الزهراء عرجون**) היא רופאה המטולוגית אלג'יראית, אשר משרתת בדרגת גנרל בצבא אלג'יריה. היא האישה הראשונה בעולם הערבי שהגיעה לדרגה זו. כרופאה, היא הייתה חלוצה במחקר בתחום ההמטולוגיה במדינה בשנות ה-80 של המאה ה-20. היא מכהנת כמנהלת הכללית של בית החולים המרכזי של הצבא.

## ראשית חייה וקריירה
פאטימה א-זוהרא ערג'ון נולדה בסטיף ולמדה בבית ספר יסודי מקומי ולאחר מכן בבית ספר תיכון לבנות בקובה, אלג'יריה. היא המשיכה ללמוד רפואה באוניברסיטת אלג'יר.

ערג'ון הצטרפה לצבא אלג'יר בפברואר 1972. בשנות ה-80 היא עבדה עם בעלה מוחמד ערג'ון (כיום קולונל ומנהל מרכז העברת הדם של הצבא) בחקר מחלות המועברות בדם. הזוג היה בין האלג'ירים הראשונים שביצעו מחקר בתחום ופיתחו את שיטות הסקר הראשונות במדינה בבית החולים מאיו.

עבודת הדוקטורט של ערג'ון התקבלה בשנת 1983 והיא קודמה לדרגת מפקדת (שווה ערך למייג'ור) בשנת 1986. היא מונתה לפרופסור בשנת 1991 וקודמה לדרגת לוטננט קולונל.

ערג'ון גם כיום כותבת מאמרים מדעיים בנושא המטולוגיה ומפקחת על סטודנטים למחקר לתארים מתקדמים בבית הספר הלאומי לבריאות צבאית, באוניברסיטת למדעים וטכנולוגיה ע"ש חוּארי בוּמֶדיִן ובאוניברסיטת אלג'יר.

## גנרל בצבא
ערג'ון כיהנה כמנהלת כללית של בית החולים הצבאי עין נאדג'ה (שם הייתה בעבר ראש המחלקה להמטולוגיה) וקודמה לדרגת גנרל ב-5 ביולי 2009. היא האישה האלג'יראית הראשונה והאישה הראשונה בעולם הערבי שהגיעה לדרגה זו.

אחריה, שלוש נשים נוספות קודמו לדרגת גנרל בצבא אלג'יריה ב-13 ביולי 2014 (יחד עם 51 גברים) והצבא מחזיק במספר הגבוה ביותר של גנרליות מכל מדינה ערבית.

## ראו גם
* מעמד האישה באלג'יריה

## הערות שוליים

קטגוריה:רופאות צבאיות
קטגוריה:אלג'יראים
קטגוריה:גנרליות
קטגוריה:המטולוגים
אורם

**אוֹרֶם** (באנגלית: **Orem**) היא עיר במחוז יוטה, יוטה, ארצות הברית, בחלק הצפון-מרכזי של המדינה. היא גובלת בפרובו,  ו ונמצאת במרחק של כ-72 קילומטרים דרומית לסולט לייק סיטי.

אורם היא אחת הערים העיקריות ב, הכולל את כל מחוזות יוטה ו הסמוך. בשנת 2020 מנתה אוכלוסיית העיר 98,129 נפש, מה שהפך אותה לעיר החמישית בגודלה ביוטה.

אוניברסיטת יוטה ואלי ממוקמת בעיר.

באורם נמצא בית החולים האזורי טימפאנוגוס.

באורם יש יותר מ-20 פארקים עירוניים.

## היסטוריה
ההתיישבות באזור החלה לראשונה ב-1877.

בעבר היה האזור ידוע בשם "שרון", על שם חבל השרון המקראי במדינת ישראל, ועל שם עיר הולדתו של ג'וזף סמית' הבן, מייסד תנועת קדושי אחרית הימים, בוורמונט. שם קודם נוסף היה "פרובו בנץ'"*.*

שלא כמו ערים רבות אחרות ביוטה, בתי אורם בעבר הרחוק לא היו מקובצים בצורה של עיירה בעלת רצף עירוני; חקלאי אורם פיזרו את בתיהם על שטח נרחב, ובנו אותם לאורך הכביש הטריטוריאלי, זה הנקרא כיום רחוב סטייט, וכבישים ראשיים אחרים, על מנת שיוכלו להיות קרובים הן למסדרונות תחבורה והן לשדות ולפרדסים שלהם.

בניסיון לכאורה למשוך השקעות לעיירה ולספק לאוכלוסייתה החקלאית הגדולה דרך קלה לייצא את תוצרתם, שמה שונה בשנת 1914 לשמה הנוכחי "אורם", על שמו של וולטר סי. אורם, נשיא  בתחילת המאה ה-20. אורם נוסדה רשמית ב-5 במאי 1919.

בשנת 2025 בוצעה בעיר ההתנקשות בצ'ארלי קירק, במסגרתה רצח מתנקש את הפעיל הפוליטי צ'ארלי קירק.

## גאוגרפיה
אורם יושבת במדבר ובאזור גבוה, שגובהו הממוצע כ-1,452 מטרים מעל גובה פני הים. על פי לשכת מפקד האוכלוסין של ארצות הברית, שטח העיר הוא 48 קילומטר רבוע. אורם יושבת סמוך לחוף המזרחי של אגם יוטה, גובלת בפרובו במזרח ובדרום, ב במערב, וב בצפון. ממזרחה .

## השכלה
[ממוזער|קמפוס [אוניברסיטת יוטה ואלי]]
אורם נמצאת ב ונמצאים בה שלושה בתי ספר תיכוניים, שלושה חטיבות ביניים ו-14 בתי ספר יסודיים. קיים בעיר גם מרכז חינוכי של אוניברסיטת המדינה של יוטה.

בעיר פועלת אוניברסיטת יוטה ואלי, אוניברסיטה ציבורית המופעלת על ידי מדינת יוטה. היא אחת האוניברסיטאות הפתוחות היחידות בארצות הברית, ומקבלת את כל המועמדים אליה. היא מציעה מגוון רחב של תארים ראשונים ושניים. זוהי האוניברסיטה הציבורית הגדולה והצומחת ביותר במדינתה, ולה למעלה מ-43,000 סטודנטים לתואר ראשון.

## ממשל
לאורם יש . ראש העיר וששת חברי המועצה נבחרים ומכהנים במשרה חלקית, בעוד שמנהל העיר ממונה ומכהן במשרה מלאה. ראש העיר ומועצת העיר נבחרים לתקופות של ארבע שנים בכל פעם. מבנה העירייה הקודם שכן ברחוב סטייט ובו משנת 1969 ועד 2025, אז נבנה בניין עירייה חדש. בניין העירייה הישן נהרס, לאחר שנסרק בטכנולוגיית תלת-ממד על מנת לשמר את זכרו.

## כלכלה
[שמאל|ממוזער|בית מפגש של [מורמונים|כנסיית ישוע המשיח של קדושי אחרית הימים באורם]]
באורם יש מגוון רחב של חנויות ועסקים. היא גם ביתו של , הקניון הוותיק ביותר במחוז יוטה, שנפתח במרץ 1973.

### מעסיקים מובילים
על פי הדו"ח הפיננסי השנתי המקיף של העיר לשנת 2023, המעסיקים המובילים בה הם:

### סטארט-אפים
מספר חברות בולטות הוקמו באורם:
* 
* 
* 
* Chess.com
* 
* 
* 
* נובל (כיום בבעלות מיקרו פוקוס)
*  (כיום בבעלות אדובי)
* 
* 
*  (כיום בבעלות )
* 

## דמוגרפיה
להלן גודל אוכלוסיית העיר לפי שנים:

## ערים תאומות
לאורם יש עיר תאומה אחת:
* 
## ראו גם
* יוטה
* מחוז יוטה
* פרובו

## קישורים חיצוניים

* 

## הערות שוליים

*
קטגוריה:יישובים שהוקמו ב-1877
קטגוריה:יוטה: ערים
קטגוריה:מטרופולין פרובו–אורם
יוסף פישר (מו"ל)

**יוסף פישר** (ביידיש: פישער; 29 באוקטובר 1841 – 27 במרץ 1914, כ"ז באדר ה'תרע"ד) היה מו"ל עברי, בעל בית דפוס, חזן ומורה לפיתוח קול, שפעל בקרקוב. ומבין הדמויות הבולטות בתחום התרבות היהודית בעיר במחצית השנייה של המאה ה־19.
## ביוגרפיה
פישר נולד בשנת 1841 בחומסק (כיום בבלארוס) למשפחה יהודית. לא ידוע מתי עקרה משפחתו לקרקוב, אך שם התבסס בבגרותו.
בילדותו למד זמן מה בישיבה בקובנה ובישיבת מיר אצל הרב חיים ליב טיקטינסקי. בהמשך עיין בסתר בספרות ההשכלה, ולמד את מלאכת הדפוס. נשא לאשה את בתו של אחד מנכבדי העיר, שהיה אדם אדוק ובעל ממון.
פישר נסע לברסלאו, שם השתלם בקונסרבטוריון, לימד שירה וזכה להערכת מלומדים וחזנים, שם למד תקופה קצרה בבית המדרש לרבנים בברסלאו. והופיע בקונצרטים.

בגיל 25 בשנת תרכ"ו (1866) זכה במכרז לשמש כחזן ב"בית הכנסת לנאורים"  שבקרקוב. היה זה בית הכנסת השלישי בגדלו בגליציה אחרי אלה שבטרנופול ולבוב. ופנה גם לעיסוקים מגוונים – היה חלפן כספים ומורה לפיתוח קול.

## פעילות הדפוס וההוצאה לאור
בקרקוב ייסד ספריית השאלה ולאחר מכן בשנת 1879 פתח בית דפוס. תחילה נאלץ לפעול בשותפות (עם ברוך וינדלינג ולאחר מכן עם ר' שלמה חיים דייטשר), משום שבהיותו נתין האימפריה הרוסית לא הורשה להחזיק ברישיון דפוס עצמאי.
בבית דפוסו נדפסו חוברות, ספרים ועיתונים בעברית וביידיש. בין היתר נדפסו בו השבועון "התור" (תרמ"א), הירחון הביבליוגרפי "ירושלים", והשבועון "יידישע פאלקסשטימע". בשנת תרמ"ה (1885), לאחר שקיבל רישיון עצמאי, ייסד הוצאה לאור עברית משלו, והתמסר לה יומם ולילה.
פישר השקיע את עיקר הכנסותיו בחידוש מכונות הדפוס ובשיפור איכות ההדפסה, לעיתים עד כדי כך שהדפיס ספרים עבור מחברים על חשבונו או הפיץ חיבורים חינם. בני העיר התלוצצו עליו כי "מהכנסות החזנות הוא משקיע בדפוס, ומהכנסות הדפוס – במקהלת בית הכנסת". בית דפוסו נחשב לאחד המשובחים בגליציה, ואף היה היחיד בפולין שהדפיס גם בערבית.
המגיה הקבוע בבית דפוסו היה הרב יהודה קורנגולד, ויחד עמו פעל בנו שאול.
## משפחתו
בתו של פישר נישאה לעיתונאי ולמדפיס יונה קרפל מדרוהוביץ', שערך את הירחון "ירושלים" ואת השבועון "יידישע פאלקסשטימע", ולאחר מכן פתח דפוס עצמאי.
בנו מוריץ המשיך להפעיל את בית הדפוס לאחר פטירתו של אביו, עד להשואה, ונפטר בארץ.
## פטירתו
פישר נפטר בקרקוב ביום רביעי, כ"ז באדר ה'תרע"ד (1914), בגיל 73, לאחר מחלה קשה. ונספד על ידי הרב יהושע טהון.

## קישורים חיצוניים
*כתבה לכבוד יום הולדתו ה-70 ב"דער טאג" (קרקוב)⁩, 29 אוקטובר 1911⁩ 
*הודעת פטירתו, ב"המצפה (קרקוב)"⁩ 27 מרץ 1914⁩
*⁩דער מארגען זשורנאל⁩, 15 אפריל 1914⁩ 
*⁨⁨פארווערטס⁩, 27 אפריל 1914⁩ 

## הערות שוליים

קטגוריה:מדפיסים עבריים
קטגוריה:חזנים פולנים
קטגוריה:ילידי 1841
קטגוריה:נפטרים ב-1914
קטגוריה:בוגרי ישיבת מיר (בלארוס)
דפורטיבו ריאסטרה

**דפורטיבו ריאסטרה** (בספרדית: **Deportivo Riestra**) הוא מועדון כדורגל ארגנטינאי מהשכונה באראקאס שבבואנוס איירס. המועדון נוסד בשנת 1931 וכיום משחק בליגת העל הארגנטינאית. למועדון פעילויות נוספות בענפי קטרגל, כדורגל נשים והוא מפעיל גם אקדמיה לכדורגל לצעירים.

## היסטוריה
קבוצת כדורגל בשכונת נואבה פומפייה שבבואנוס איירס התארגנה בשנת 1929 והחלה להשתתף בתחרויות מקומיות. המועדון הוקם רשמית בשנת 1931, אך רק בשנת 1946 נכלל בהתאחדות הכדורגל הארגנטינאית.

בשנת 1953 זכתה הקבוצה באליפות הליגה החמישית של ארגנטינה והעפילה לליגה הרביעית. במשך רוב שנותיה שיחקה ריאסטרה בליגות הנמוכות. בשנת 2014 הצליחה הקבוצה להעפיל לליגה השלישית לראשונה בתולדותיה. בעונת 2017/2018 שיחקה לראשונה בליגת המשנה הארגנטינאית, אך ירדה לליגה השלישית לאחר עונה אחת. היא שבה לליגת המשנה כעבור עונה, ובעקבות הצלחתה בעונת 2023 העפילה לליגת העל הארגנטינאית.

עונת 2024 בליגת העל הייתה הראשונה של ריאסטרה בליגה הבכירה. הקבוצה הצליחה לשרוד בליגה, ובעונת 2025/2026 ממשיכה לשחק בה.

בגביע ארגנטינה 2025 הגיעה הקבוצה עד לשלב שמינית הגמר.
## קישורים חיצוניים

* 

קטגוריה:בואנוס איירס: מועדוני כדורגל
קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1931
מוריס חן

**מוריס חן** (נולד ב־5 בינואר 1964) הוא קצין משטרה ישראלי בדרגת תת־ניצב.

## קריירה
### שירות בצה"ל
ב-1982 התגייס לשייטת 13 לחם במערב ביירות, עבר לסיירת מטכ"ל למסלול לוחם, משם יצא לקורס קצינים אותו סיים בהצטיינות ובהמשך חזר ליחידה. הוא שירת באמ"ן במספר תפקידים, בהם ראש מדור התרעה בזירת הטרור.

ב-1990 מונה לקצין מודיעין חטיבת גבעתי במלחמת המפרץ, וב-1992 הקים את גוף המודיעין בפיקוד הדרום מול רצועת עזה. ב-1996 מונה לקצין המודיעין של אוגדת יהודה ושומרון, ולאחר מכן מונה לקצין המודיעין של אוגדה 162 ושירת בתפקיד זה במבצע "חומת מגן".

ב-2006 שימש כקצין המודיעין של פיקוד העורף במלחמת לבנון השנייה.

הוא פרש מצה"ל בדרגת סגן-אלוף.

### שירות במשטרת ישראל
ב-2010 התגייס למשטרת ישראל בדרגת ניצב משנה, בתפקיד ראש מחלקת תכנון וחירום באגף המבצעים. הוא היה אמון על הכנת המשטרה למצבי חירום ועמד בראש מטה יחידות היס"מ.

ב-2014 ליווה את משפחות החטופים באירוע "שובו אחים". ב-2016 מונה למפקד מרחב חברון במהלך גל הפיגועים. ב-2017 ייסד את תחנת המשטרה הראשונה בעיר חרדית (ביתר עילית). באותה שנה המרחב בראשותו זכה בפרס מרחב מצטיין ארצי.

ב-2019 קודם לדרגת תת-ניצב, ומונה לראש חטיבת האבטחה והרישוי ועסק בגיבוש תפיסת האבטחה הארצית. על חלקו באסון הר מירון בשנת 2021, ועדת החקירה הממלכתית הטילה עליו אחריות אישית, והמליצה שהכשלים שנעשו תחת פיקודו יובאו בחשבון בכל דיון על קידום בדרגה או על שיבוץ לתפקידים בהמשך שירותו במשטרה.בשנים 2020–2021, במהלך מגפת הקורונה, הופיע מדי יום בתקשורת כמסביר מטעם המשטרה. ב-2021 מונה לסגן ראש אגף המבצעים, וב-2022 מונה לסגן מפקד מחוז יהודה ושומרון.

## חיים אישיים
חן נולד בישראל, מתגורר בכפר האורנים, נשוי לרונית, אב לארבע בנות.

ב-1991 קיבל תואר ראשון בלימודי המזרח התיכון וערבית מאוניברסיטת תל אביב.
ב-2007 קיבל תואר ראשון במשפטים מהקריה האקדמית אונו; וב-2010 הוסמך כעורך דין.
ב-2013 קיבל תואר שני בכלכלה ומנהל עסקים מאוניברסיטת תל אביב.
ב-2025 סיים קורס תא״לים בצה״ל.

## הערות שוליים

קטגוריה:תתי-ניצבים במשטרת ישראל
קטגוריה:בוגרי אוניברסיטת תל אביב
קטגוריה:בוגרי הקריה האקדמית אונו
קטגוריה:כפר האורנים: אישים
קטגוריה:ישראלים שנולדו ב-1964
גודל הליקוי

[ממוזער|[ליקוי חמה טבעתי שגודלו פחות מ-1.0]]
**גודל הליקוי** הוא החלק של הקוטר הזוויתי של גוף שמיימי המתרחש בזמן ליקוי מאורות. מושג זה חל על כל הליקויים השמיימיים. גודל ליקוי חמה חלקי או טבעתי תמיד ינוע בין 0.0 ל-1.0, בעוד שגודל ליקוי חמה מלא יהיה תמיד גדול או שווה ל-1.0, וערך מקסימלי תאורטי של כ-1.12.

מדד זה הוא אך ורק ביחס לקוטר, ואין לבלבל אותו עם החלק המכוסה של השטח הנראה לעין (דיסקה) של הגוף המוקף באפילה. כמו כן, אין לבלבל אותו עם סולם הגדלים האסטרונומי של הבהירות הנראית לעין.

## השפעת גודל הליקוי על ליקוי חמה
ממוזער|כל סמל מציג את הנוף ממרכז הנקודה השחורה שלו, המייצגת את הירח (לא בקנה מידה)
הגדלים הנראים לעין של הירח והשמש הם שניהם בערך 0.5°, או 30 רגל, אך שניהם משתנים מכיוון שהמרחק בין כדור הארץ לירח משתנה. (גם המרחק בין כדור הארץ לשמש משתנה, אך ההשפעה קלה יותר).

בליקוי חמה טבעתי, גודל הליקוי הוא היחס בין הקוטר הזוויתי הנראה לעין של הירח לבין זה של השמש במהלך הליקוי המקסימלי, מה שמביא ליחס קטן מ-1.0. מכיוון שעוצמת הליקוי קטנה מאחד, דיסקת הירח אינה יכולה לכסות את השמש לחלוטין. כאשר מרכזי שתי הדיסקות מיושרים מספיק, טבעת של אור שמש נשארת גלויה סביב הירח. זה נקרא ליקוי טבעתי, מהמילה הלטינית *annulus*, שמשמעותו "טבעת".

כדי שיתרחש ליקוי חמה מלא, היחס בין הקטרים הנראים של הירח והשמש חייב להיות 1.0 או יותר, ושלושת הגופים השמיימיים (שמש, כדור הארץ והירח) חייבים להיות מיושרים מספיק במרכז. כאשר זה המצב, דיסקת הירח מכסה את דיסקת השמש בשמיים לחלוטין. מסלול הטוטאליות (כלומר, צילו של הירח הנע, החוסם את כל אור השמש הישיר מלהגיע לפני כדור הארץ) הוא רצועה צרה יחסית, לכל היותר כמה מאות קילומטרים ברוחב.

בליקוי חמה חלקי, גודל הליקוי הוא החלק מקוטר השמש שמוסתר על ידי הירח בזמן הליקוי המקסימלי. כפי שנראה ממיקום אחד, גודל הליקוי הרגעי משתנה, והוא בדיוק 0.0 בתחילת הליקוי, עולה לערך מקסימלי מסוים, ואז יורד ל-0.0 בסוף הליקוי. כאשר אומרים "גודל הליקוי" ללא פירוט נוסף, בדרך כלל מתכוונים לערך המקסימלי של גודל הליקוי.

גודל הליקוי משתנה לא רק בין ליקויים שונים, אלא גם בהתאם למיקום הצפייה. ליקוי יכול להיות טבעתי במיקום אחד ומלא במיקום אחר. ליקויים מעורבים אלה נקראים: היברידיים.

## השפעת גודל האור על ליקוי ירח
ההשפעה על ליקוי ירח דומה למדי, עם כמה הבדלים. ראשית, הגוף האפל הוא הירח וה"גוף" המאפיל הוא צל כדור הארץ. שנית, מכיוון שצל כדור הארץ תמיד גדול משמעותית מהירח, ליקוי ירח לעולם לא יכול להיות טבעתי, אלא תמיד חלקי או מלא. שלישית, לצל כדור הארץ שני מרכיבים: אומברה כהה ופנטומברה בהירה בהרבה. לליקוי ירח יהיו שני גדלים גאומטריים: גודל האומברה וגודל החצאי. אם שלושת הגופים אינם מיושרים מספיק, הירח לא יגיע לאומברה של כדור הארץ - הוא עדיין עשוי לעבור דרך החצאי של כדור הארץ, וליקוי כזה נקרא ליקוי צל.

## ראו גם
* ליקוי חמה
* ליקוי ירח

## קישורים חיצוניים
* יישומון ג'אווה המדגים את גודל הליקוי והסתרה שלו

## הערות שוליים

קטגוריה:ליקויים אסטרונומיים
קטגוריה:דפים עם תרגומים שלא נסקרו
החיים היפים

"**החיים היפים**" הוא שיר של להקת הנח"ל משנת 1969. השיר הוא אחד מלהיטיו הגדולים של סולן הלהקה מוטי פליישר.   

## רקע
השיר נכתב על ידי ירון לונדון והולחן על ידי יאיר רוזנבלום בשנת 1968, לתוכנית הרדיו "שלכם לשעה קלה", שהוקלטה בהופעה חיה בבית המורה בתל אביב, ושודרה בגל הקל, בין השנים 1976-1968. בכל תוכנית התארח אמן אחר, לשעה של מערכונים ושירים. התוכנית הראשונה עלתה בנובמבר 1968, בהנחיית השחקן עודד תאומי, שאירח בתוכנית את עודד קוטלר, שייקה אופיר, גדי יגיל, עמוס אטינגר, רביעיית מפלסים, אריה לבנון ואורחים נוספים. תאומי ביצע את השיר בהופעה חיה בתוכנית.

השיר מספר על חיי משפחה בורגנית תל אביבית, ומתאר חיים אפורים, עם האישה הילדים והפילגש, העבודה, החובות, המשכנתא והלחצים הכלכליים.

בשנת 1969, הביא רוזנבלום את השיר ללהקת הנח"ל, שבה היה אחראי יחד עם דני ליטאי על העיבודים המוזיקליים. השיר התפרסם בביצועם של סולני הלהקה, מוטי פליישר ואופירה גלוסקא, בתוכניתה ה-21 של הלהקה, "קרנבל בנח"ל".

השיר נהפך ללהיט גדול, ויצא לאור בעיבודו של אלכס וייס, באלבום הבכורה של פליישר "החיים היפים של מוטי פליישר", שיצא ב-1970 בהוצאת CBS.

## השיר במצעדים
השיר צעד במצעדי הפזמונים השבועיים של הגל הקל במשך 12 שבועות לפחות, בין החודשים יוני וספטמבר, 1969. בשיאו הגיע למקום השני (28.7.1969), ובמצעד השנתי תשכ"ט (1969) של התחנה דורג במקום השביעי. להקת הנח"ל זכתה בתואר "להקת השנה" במצעד זה.

## ראו גם
* קרנבל בנח"ל
* בשמלה אדומה
* שלווה

## לקריאה נוספת
* קרן רוזנבלום פולק, **תמיד עולה המנגינה: משירי יאיר רוזנבלום**, הוצאת משכל, 2013

## קישורים חיצוניים
* "החיים היפים", באתר הספרייה הלאומית
* "החיים היפים", באתר פזמונט
* 
* אקורדים לשיר, באתר Tab4u
* "החיים היפים/עודד תאומי", בבלוג של אורי הייטנר
* "החיים היפים", בהסכת "שיר ולחן" מאת דודי פטימר בערוץ הרדיו 103fm

###### ביצועים
* 
* 
* 
* 

## הערות שוליים

קטגוריה:שירי להקות צבאיות
קטגוריה:שירי להקת הנח"ל
קטגוריה:שירי מוטי פליישר
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים שהולחנו על ידי יאיר רוזנבלום
קטגוריה:שירים על נישואים
קטגוריה:סינגלים בהוצאת התקליט חיפה
חגורת נוגה

[ממוזער|ירח מלא עולה דרך חגורת נוגה (שימו לב שהירח נמצא קרוב למרכז [שדה ראייה|שדה הראייה, מה שאומר שהשמש שקעה מתחת לאופק מאחורי המצלמה).]]
ממוזער|חגורת נוגה כפי שנראית ממטוס נוסעים בגובה 42,000 רגל (13 ק"מ; 8.0 מִי)
ממוזער|סצנת אנימציה של חגורת נוגה עם רדת החשיכה, המציגה כיצד הופעתה מתפתחת במהלך דמדומי הערב.
**חגורת נוגה** (נקראת גם: **קשת הנגד של הדמדומים**, או **אנטי-דמדומים**) היא תופעה אטמוספירית הנראית זמן קצר לפני הזריחה או אחרי השקיעה, במהלך הדמדומים. זהו זוהר ורדרד-אדמדם המשתרע בערך 10-20 מעלות מעל האופק. אור זה מופיע בכיוון הנגדי לאור הזוהר של השמש, שאותו הוא גם משקף.

## תיאור אסטרונומי
במובן מסוים, חגורת נוגה היא למעשה זוהר האלפים  הנראה ליד האופק במהלך דמדומים, מעל לנקודה האנטי-סולארית. כמו זוהר האלפים, גם פיזור אור השמש האדום יוצר את חגורת נוגה. אם כי בניגוד לזוהר האלפים, אור השמש, המפוזר על ידי חלקיקים עדינים הגורמים לקשת הוורודה של החגורה, זורח גבוה באטמוספירה, ונמשך זמן מה לאחר השקיעה או לפני הזריחה.

ככל שהדמדומים מתקדמים, הקשת מופרדת מהאופק על ידי פס כהה של צל כדור הארץ, או "טריז הדמדומים". הזוהר הוורוד נובע מפיזור ריילי של אור מהשמש העולה או השוקעת, אשר לאחר מכן מתפזר לאחור על ידי חלקיקים. אפקט דומה ניתן לראות ב"ירח דם" במהלך ליקוי ירח מלא. אור גלגל המזלות והגגנשיין, הנגרמים על ידי החזרה מפושטת של אור השמש מאבק בין-כוכבי במערכת השמש, גם הם תופעות דומות.

ניתן לראות את חגורת נוגה כבעלת צבע ורוד עז יותר במהלך חודשי החורף, בניגוד לחודשי הקיץ, כאשר היא נראית דהויה ועמומה מעל הפס הצהבהב-כתום שמעל האופק.

## ראו גם
* שבירה אטמוספירית
* צל כדור הארץ
* שעת הזהב
## קישורים חיצוניים

* Shadow of Earth, Belt of Venus as seen over Half Dome, Yosemite National Park, displayed in an interactive panorama. Scroll to near the bottom of the post to view, after all other Yosemite panoramas.

## הערות שוליים

קטגוריה:תופעות אופטיות אטמוספיריות
קטגוריה:דפים עם תרגומים שלא נסקרו
מה שהיה היה (שיר של יובל דיין)

"**מה שהיה היה**" הוא שיר של הזמרת והיוצרת הישראלית יובל דיין. השיר יצא לאור ב-7 בספטמבר 2025 כסינגל עצמאי, והופק על ידי לידור סולטן.
## רקע והפקה
השיר נכתב והולחן על ידי יובל דיין ולידור סולטן, ועובד והופק מוזיקלית על ידי סולטן. שיתוף הפעולה בין דיין לסולטן החל לפני למעלה מעשור, כאשר שירתו יחד בלהקה צבאית. השיר נוצר בחודש האחרון לפני יציאתו, והוא נובע מחוויה אישית כואבת של פרידה שדיין מתמודדת איתה מאז 2021.
דיין תיארה את השיר כמתאר רגע של פרידה כואבת, שבו היא מנסה לשכנע את השמיים בטיב הקשר, ושואלת מדוע אלוהים לא מתערב. , אמרה דיין. עוד הוסיפה: .
השיר יצא לקראת מופע גדול המתוכנן באמפי שוני ב-15 באוקטובר 2025. המופע יסכם עשור של פעילות מוזיקלית של דיין, ונדחה בשל המלחמה.

ב-2 בדצמבר 2025 נכנס השיר לפלייליסט גלגלצ.
## סגנון מוזיקלי ותוכן
"מה שהיה היה" הוא בלדת פרידה בסגנון פופ ישראלי עם השפעות מזרחיות קלות, המתארת תהליך של שברון לב, שחרור איטי והשלמה עם מה שאי אפשר לתקן, תוך חזרה על המנטרה "מה שהיה היה".

## קישורים חיצוניים

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי יובל דיין
קטגוריה:שירי פופ
קטגוריה:סינגלים בהוצאת הליקון ארומה מיוזיק
רוזיופילין

**רוזיופילין** היא אנטיביוטיקה שבידדו מ-*[[Streptomyces]] griseoviridis* *,* אשר הוכחה כבעלת פעילות אנטי-גידולית. ניתן להתייחס למבנה הכימי במונחים של שני מרכיבים, מקטע מקרוטריציקלי  ושרשרת צד הטרוציקלית. מספר סינתזות מעבדתיות של רוזיופילין (למשל, אלו של טרוסט, פירסטנר, סלמון) מבוססות על סינתזת פאל-קנור , ושתיים אחרות מבוססות על תגובת הציקליזציה של נזרוב  (אלו של טיוס, פרונטייר). התרכובת קשורה לפרודיגינינים .

## הערות שוליים

קטגוריה:אנטיביוטיקה
קטגוריה:תרופות לפי א'-ב'
דת השלום והאור האחמדית

**דת השלום והאור האחמדית** (בערבית: **دين السلام والنور الأحمدي**) היא תנועה דתית חדשה משיחית בעלת אופי סינקרטי, שמקורה בתוך המסורת של השיעה התריסרית. התנועה מתוארת במחקר כתופעה חדשה בעולם הדתות המילנריות ומושכת אליה חסידים במדינות שונות.

בראשה עומד עבדאללה האשם, יליד מצרי-אמריקאי, הטוען כי הוא "קאא'ם אל-מוחמד" – דמות משיחית המבוססת על פרשנות מסוימת למסורת השיעית. לפי התנועה, האשם ממשיך את דרכו הרוחנית של אחמד אל-חסן, מנהיג עיראקי שטען בשנות ה־2000 כי הוא הימאני הנבואי.

## היסטוריה
אחמד אל-חסן, מוסלמי שיעי מבצרה, טען בתחילת שנות ה־2000 כי הוא ה**ימאני** על פי מסורות שיעיות. בעקבות קרב נג'ף בשנת 2007 ירד למחתרת, וחסידיו כונו "הדגלים הלבנים". קבוצה אחרת שהתארגנה סביב עבדאללה האשם כונתה "הדגלים השחורים".

מאז 2015 מציג האשם את עצמו כיורשו של אל-חסן וכמי שקיבל את הסמכתו בצוואה רוחנית. התנועה התגבשה לקהילה בינלאומית קטנה, הפועלת בעיקר באירופה, צפון אפריקה והמזרח התיכון.

## אמונות ועקרונות
התנועה משלבת יסודות מהתאולוגיה השיעית התריסרית, לצד השפעות ממיסטיקה אסלאמית, זרמים גנוסטיים ואלמנטים של מיסטיקה מערבית. על פי כתבי התנועה ומחקרה האקדמי, עיקרי האמונה כוללים:
* שבע בריתות היסטוריות בין האל לאנושות – מאדם ועד מוחמד – וברית עכשווית המיוחסת לאחמד אל-חסן.
* אמונה בגלגול נשמות.
* קביעה כי חודש רמדאן חל בחודש דצמבר.
* טענה שהכעבה המקורית נמצאת בפטרה ולא במכה.
* התרת שתיית אלכוהול במידה.
* ביטול חובת חבישת חג'אב.
* גישה סובלנית כלפי קהילת הלהט"ב, לפי הצהרות התנועה.

התפיסות הללו אינן מקובלות במסגרת האסלאם המסורתי, ולעיתים נתפסות כסטייה דתית על ידי מוסדות דת מוסלמיים.

## רדיפות
לפי ארגוני זכויות אדם, תומכי התנועה נתקלים ברדיפות במדינות שונות, לעיתים בשל תפיסותיה הדתיות השנויות במחלוקת. ארגון אמנסטי דיווח על מעצרים של חברי התנועה במצרים ועל האשמות בעלות מניע דתי.

דיווחים נוספים על הפרות זכויות נמסרו מתומכים באלג'יריה, איראן, טורקיה, מלזיה ושוודיה.

## ביקורת
חוקרי דתות מציינים כי חלק מהטענות המשיחיות של התנועה, כגון זהות ה**ימאני** או מקומה "האמיתי" של הכעבה, אינן מקובלות במחקר ההיסטורי של האסלאם. מספר מחקרים מציינים גם דמיון בין מבנה הסמכות בתנועה לבין תנועות משיחיות אחרות שהתפתחו בשולי האסלאם.

## כתבי קודש רשמיים
בשנת 2022 פרסמה התנועה את ספרה המרכזי **"תכלית החכמים"** (בערבית: غاية الحكيم), הכולל את עיקרי הדוקטרינה שלה. הספר תורגם לשפות שונות, בהן אנגלית, צרפתית, גרמנית וטורקית.

## לקריאה נוספת
* Benjamin E. Zeller, "The Ahmadi Religion of Peace and Light: An Islamic Millennial New Religious Movement", כתב העת **Nova Religio**, כרך 29, גיליון 1 (2025), עמ' 57–77.

## קישורים חיצוניים

* 

* האתר הרשמי של התנועה

## הערות שוליים

קטגוריה:שיעה
טטראמתילאתילן דיאמין

**טטראמתילאתילן דיאמין** (TMEDA או TEMED) היא תרכובת כימית בעלת הנוסחה (CH3)2NCH2CH2N(CH3)2. תרכובת זו נגזרת מאתילן דיאמין על ידי החלפת ארבעת קבוצות המימן של האמין בארבע קבוצות מתיל. זהו נוזל חסר צבע, אם כי דגימות ישנות נראות לעיתים קרובות צהובות. ריחו דומה לזה של דגים נרקבים.
## כריאגנט בסינתזה
TMEDA נמצאת בשימוש נרחב כליגנד ליוני מתכת. היא יוצרת קומפלקסים יציבים עם הלידים מתכתיים רבים, למשל אבץ כלוריד ונחושת(I) יודיד, ויוצרת קומפלקסים מסיסים בממסים אורגניים. בקומפלקסים כאלה, TMEDA משמש כליגנד בידנטט.

ל-TMEDA יש זיקה ליוני ליתיום. כאשר היא מעורבבת עם ''n-''בוטילליתיום, אטומי החנקן של TMEDA מתואמים לליתיום, ויוצרים צביר בעל תגובתיות גבוהה יותר מאשר הטטראמר או ההקסאמר ש-*n-*בוטילליתיום מאמץ בדרך כלל. BuLi/TMEDA מסוגל ליצור מטאלט או אפילו מטלאט כפול של סובסטרטים רבים, כולל בנזן, פוראן, תיופן, *N-*אלקילפירולים ופרוצן. קומפלקסים אורגנו-מתכתיים אניוניים רבים בודדו כקומפלקסי [Li(tmeda)2]+ שלהם. בקומפלקסים כאלה [Li(tmeda)2]+ מתנהג כמו מלח אמוניום רביעוני, כגון [NEt4]+.

sec-בוטילליתיום/TMEDA הוא שילוב שימושי בסינתזה אורגנית שבו האנלוג *n-*בוטיל מתווסף לסובסטרט. TMEDA עדיין מסוגל ליצור קומפלקס מתכתי עם ליתיום במקרה זה כפי שצוין לעיל.

TEMED הוא ריאגנט נפוץ במעבדות ביולוגיה מולקולרית, כחומר פילמור לג'לים של פוליאקרילאמיד בטכניקת ניתוח חלבונים SDS-PAGE.

## קישורים חיצוניים

## הערות שוליים

קטגוריה:תרכובות אורגניות
הילה חבקין

**הילה חבקין** (נולדה ב-21 במאי 1969) היא אדריכלית ומעצבת ישראלית.

## ראשית חייה
חבקין נולדה וגדלה בתל אביב, בתם הבכורה של אשר ורינה חבקין, אביה היה איש עסקים ומפיק בתיאטרון העונות ואימה, רינה, עבדה כדיילת באל-על. בין השנים 1990–1993 למדה בפקולטה למדעי בעלי החיים באוניברסיטה העברית בירושלים ולאחר מכן למדה אדריכלות באוניברסיטת תל אביב (עד 1999).

## קריירה
לאחר לימודיה בשנת 2000 החלה לעבוד כאדריכלית ומנהלת פרויקטים במשרד "גוטסמן אדריכלים" ברשפון. בשנת 2006 הקימה את "havkin studio", משרד שמתמחה בתכנון ועיצוב מבנים פרטיים, מבנים ציבוריים ועיצוב מוצרים.
ממוזער|
ממוזער|
הסטודיו תכנן למעלה מ-60 פרויקטים אדריכליים, הכוללים מבני מגורים, מבני ציבור, חללים מסחריים ופיתוח אורבני ויצר כ-70 מוצרים בתחומים שונים, בהם רהיטים, גופי תאורה ופריטי עיצוב לחללים פרטיים וציבוריים.
בשנת 2019 זכה הסטודיו שבניהולה במקום הראשון בתחרות על עיצוב "הבית על האגם" שבפארק הלאומי ברמת גן.
בשנת 2021 נבחרה כאחת ממעצבות הבית של בית העיצוב האיטלקי HENGE ועיצבה עבורם את שולחן TED.

## קישורים חיצוניים
* 
* n122, designboom
* 
* 

## הערות שוליים

קטגוריה:אדריכליות ישראליות
קטגוריה:אדריכלים ישראלים
קטגוריה:מעצבים ישראלים
קטגוריה:מעצבות ישראליות
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:ישראלים שנולדו ב-1969
קטגוריה:ישראליות שנולדו ב-1969
מרדכי שניאורסון

**מרדכי שניאורסון** (5 בינואר 1913 – 20 בנובמבר 1992) היה דיפלומט ושגריר ישראלי.

## ביוגרפיה
שניאורסון נולד בקייב ועלה לארץ ישראל ב-1924.

ב-1 בפברואר 1949 התקבל למשרד החוץ. תחילה שימש בתפקידי יייעוץ והיה מנהל מחלקת חבר העמים הבריטי במשרד בשנים 1955–1957. בשנה זו החל לשמש יועץ בשגרירות ישראל בפריז ולאחר מכן היה ציר דיפלומטי בה.

ב-1960 מונה לשגריר ישראל במקסיקו וב-1963 מונה לשגריר ישראל ביפן, וכן לשגריר לא-תושב בקוריאה הדרומית.

בשנים 1966–1969 היה מנהל מחלקת קשרי תרבות ומדע ובשנים 1970–1973 היה מנהל המחלקה לאסיה ואוקיאניה. ב-1973 מונה לשגריר ישראל בברזיל, ושימש בתפקיד זה עד 1976. תפקידו האחרון במשרד החוץ היה מנהל המחלקה לאמריקה הדרומית, והוא כיהן בו בשנים 1977–1978. ב-28 בפברואר 1978 פרש לגמלאות.

שניאורסון נפטר בגיל 79 ונקבר בהר המנוחות.

## הערות שוליים

קטגוריה:אנשי העלייה הרביעית
קטגוריה:ישראלים ילידי האימפריה הרוסית
קטגוריה:יהודים הקבורים בהר המנוחות
קטגוריה:שגרירי ישראל במקסיקו
קטגוריה:שגרירי ישראל ביפן
קטגוריה:שגרירי ישראל בברזיל
קטגוריה:ישראלים שנולדו ב-1913
קטגוריה:ישראלים שנפטרו ב-1992
ג'קי כהן

**ג'קי כהן** נולד (ב-17 באוקטובר 1968) הוא מנהל ישראלי, מומחה בתחום האשראי והמימון, המכהן כמנכ"ל קבוצת פנינסולה, חברה ציבורית המתמחה באשראי חוץ-בנקאי. מילא שורה של תפקידים בכירים בבנק הפועלים ובחברות מימון, שבהן ניהל תיקי אשראי והוביל שינויים מבניים.

## ביוגרפיה

כהן נולד וגדל ביפו, סיים תואר ראשון בכלכלה ומנהל עסקים ולאחר מכן השלים תואר שני בכלכלת עסקים בהתמחות במימון, בשנת 1997.

את רוב הקריירה המקצועית שלו עשה בבנק הפועלים, בו שימש במגוון רחב של תפקידי ניהול במשך קרוב לשלושה עשורים. הוא התחיל את דרכו בשנת 1993, ובשנים הראשונות עבד כיועץ השקעות, והתמחה בתחום ניירות הערך והמעו"ף. בשנים 1998–2004 ניהל את יחידת המעו"ף והמסחר, שם היה שותף פעיל בעיצוב אסטרטגיית המסחר המקוון של הבנק וכן היה אחראי על ניהול יחידת המעו"ף שהייתה אמונה על תחום הנגזרים באגף לני"ע של הבנק. בשנים 2004–2006 ניהל את מחלקת המוצרים הפיננסיים באגף לניירות ערך, והוביל צוות של 25 עובדים. במסגרת תפקיד זה, יזם והטמיע מוצרים פיננסיים חדשניים, בהם "מוצרים מובנים", ובנה אסטרטגיה לשיווק והפצתם בבנק. בשנים 2006–2008 כיהן כמנהל קשרי לקוחות בצוות שוק ההון, שם ניהל תיקי לקוחות מוסדיים והוביל מימון רכישת בתי השקעות וקופות גמל בהיקפים של מיליארדי שקלים, לאחר רפורמת בכר. בשנים 2008–2013 התקדם לנהל את סקטור התעשייה, ההייטק ושוק ההון, ניהל למעלה מ-35 עובדים, והיה אחראי על תיק אשראי של כ-30 מיליארד שקלים. בשנת 2013 מונה למנהל האגף לבנקאות מסחרית, שם ניהל כ-400 עובדים ב-7 מרכזי עסקים ו-20 סניפים. בתקופה שבה ניהל את האגף המסחרי, צמח תיק האשראי של האגף בצורה משמעותית והגיע לכ-40 מיליארד שקלים. בתפקיד זה הוא ביצע גם שינוי מבני ותהליכי באגף. בתקופה זו כיהן גם כדירקטור בבנק פוזיטיף הטורקי, שהיה בבעלות בנק הפועלים. בשנת 2016 קודם כהן לנהל את האגף העסקי, והיה אחראי על ניהול חמישה סקטורים עם 120 עובדים, וניהול תיק אובליגו של כ-110 מיליארד שקלים. בתקופה זו הוא שימש גם כדירקטור בבנק הפועלים לוקסמבורג. בשנת 2021 פרש מבנק הפועלים.

בשנת 2021 עבר כהן לתחום האשראי החוץ-בנקאי. הוא מונה למנכ"ל חברת א.י.ק.נ. וכיהן גם כחבר ועדת ההשקעות בקרן מזנין של גיזה וחבר דירקטוריון בחברת החיתום של גיזה.

ביוני 2023 מונה ליו"ר פעיל של חברת פנינסולה, שם הוביל את פעילות החברה והיה שותף לקבלת ההחלטות האסטרטגיות. החל מינואר 2024 הוא מכהן כמנכ"ל קבוצת פנינסולה, שהיא חברה ציבורית ותיקה בתחום האשראי החוץ-בנקאי. מאז שנכנס לתפקיד כמנכ"ל, צמח תיק האשראי של החברה מרמה של 1.250 מיליון ש"ח לרמה של כ-1.7 מיליארד ש"ח. כהן הוסיף תחומי פעילות חדשים לפנינסולה, בכלל זה פעילות של ליווי פיננסי מלא של יזמים בפרויקטים של התחדשות עירונית, וכן נוספה פעילות של הוצאת ערבויות פיננסיות. פעילות זו כבר הגיעה להיקף של כ-200 מיליון ש"ח, עם לקוחות המאפשרים מכירות צולבות לפעילויות המסורתיות של החברה. הון עצמי של כ־550 מיליון שקלים. החברה מעסיקה 50 עובדים.

ג'קי כהן נשוי לאריאלה ואב לשלושה ילדים.

## קישורים חיצוניים

* 

## הערות שוליים

קטגוריה:עובדי בנק הפועלים
קטגוריה:מנכ"לים ישראלים
קטגוריה:ישראלים שנולדו ב-1968